


          ร้าน Duck & Waffle เป็นร้านอาหารที่อยู่ในตึก Heron Tower ร้านอาหารตั้งอยู่ชั้น 40 ซึ่งร้านนี้เป็นร้านที่สูงที่สุดในลอนดอน ทำให้ร้านนี้เป็นร้านที่นิยมมากร้านหนึ่ง โดยเฉพาะคนไทยที่ไปลอนดอนแล้ว ไม่มีใครที่จะพลาดร้านนี้ได้เลยค่ะ เพราะร้านนั้นเป็นร้านที่ขึ้นชื่อในเรื่องของความสวยของวิวที่ร้าน ไม่ว่าจะมุมไหนก็จะมองเห็นมุมของลอนดอนแต่ละที่ ร้านนี้จะตกแต่งด้วยกระจกรอบด้าน ทำให้มองเห็นวิวอย่างง่ายและสบายตา สำหรับโทนร้านจะเน้นสีไม้ อย่างโต๊ะก็จะเป็นไม้ ร้านนี้สวยทั้งกลางวันและกลางคืน นอกจากร้านนี้นั้นจะมีวิวที่สวยงามแล้วยังเปิดให้บริการกัน 24 ชั่วโมงอีกด้วย แต่ถ้าหากอยากไปรับประทานระหว่างเวลา 17.00 - 22.00 น. นั้นควรจองล่วงหน้าผ่านเว็บไซต์ร้านได้เลยค่ะ (http://duckandwaffle.com) เพราะไม่งั้นอาจจะต้องอดทานได้ค่ะ เพราะร้านคิวแน่นตลอดและหากนัดไว้ก็ควรไปก่อนเวลา 15 นาทีด้วยค่ะ ไม่งั้นทางร้านจะยกเลิกโต๊ะเราได้ค่ะ

          สำหรับครั้งนี้เป็นครั้งที่  4 ของน้อตแล้วค่ะ เป็นร้านโปรด ร้านประจำ ไม่ว่าจะมากี่ครั้งก็ต้องแวะมาทาน มาถ่ายรูปด้วยประเด็นหลักๆ ดังนั้นแนะนำว่าคนที่ชอบการถ่ายรูปวิวบนตึกสูงๆ ไม่ควรพลาดนะคะ มาเข้าเรื่องอาหารกันบ้างดีกว่าค่ะ สำหรับอาหารนั้นก็เป็นสไตล์ British - European อาหารถือว่าหลากหลาย แปลกใหม่ แต่มีให้เลือกไม่เยอะมากนักค่ะ แต่ละจานจะมาในแบบเล็กๆ ที่ว่าสำหรับบ้านน้อตนั้นทานกันไม่อิ่มต้องสั่งมาเต็มโต๊ะถึงจะอิ่มค่ะ เพราะปกติร้านอาหารที่ต่างประเทศ สั่งมาทีทานอิ่มไปถึงเย็น จานใหญ่ แต่สำหรับร้านนี้จะมาในรูปแบบน่ารักๆ กำลังสวย แต่สำหรับคนไทย(บ้านน้อต)นั้นไม่อิ่มค่ะ ฮ่าๆ ทำให้ครั้งนี้สั่งอาหารไปถึง 15 จาน โดยมีอาหาร 13 จาน ของหวาน 2 จานค่ะ 


          สำหรับเมนูแนะนำนั้น เมนูที่พลาดไม่ได้เลยคือ เมนู Duck & Waffle ราคา 17 £ (ประมาณ 850 บาท) เมนูนี้เป็นการผสมผสานของคาวและของหวานด้วยกัน โดยมีวัฟเฟิลทานคู่กับขาเป็ดกรอบและไข่ดาว โดยมีซอส mustard maple syrupที่ให้ความหวาน ฟังดูอาจจะแปลกๆ ที่เป็ดกรอบมาทานกับ syrub แต่เมื่อทานดูแล้วจะติดใจมากค่ะ เพราะมีความหวาน มันของเป็ดและ mustard maple syrup รวมกัน ออกมาทำให้อาหารไม่เลี่ยนด้วยค่ะ เป็นเมนูที่ทุกคนมาจะต้องสั่ง เพราะเป็นเมนู Signature ของทางร้านเลยค่ะ ราคาก็ไม่แพงด้วย ทานคนเดียวกำลังอิ่มพอดีด้วยค่ะ 


          สำหรับเมนูที่แนะนำอีกหนึ่งอย่างคือ Foie gras cream brulee ราคา 16 £ (ประมาณ 800บาท) เมนูนี้ที่ชอบเพราะด้วยความที่น้อตเป็นคนชอบทาน Foie gras อยู่แล้ว ทำให้ชอบค่ะ แต่คิดว่าคนที่ชอบทานเหมือนกัน ก็น่าจะชอบเหมือนกันค่ะ กลิ่นของ Foie gras หอมกำลังดี  รสชาติจะมีความหวานๆหน่อย ทานคู่กับขนมปังที่ให้มาก็เพลินดีค่ะ อร่อย ไม่เลี่ยนค่ะ 


          สำหรับราคา ครั้งนี้ทานไปทั้งหมด 15 อย่าง ทั้งอาหารและของหวาน + ไวน์ 1 ขวด ทั้งหมด 319 £ 15,950 บาท ถือว่าไม่แพงค่ะ เพราะจริงๆ แต่ละจานตกแล้วเฉลี่ยอยู่ที่ 10-17  £ (ประมาณ500 - 850 บาท) แต่ด้วยความที่บ้านน้อตชอบลองเมนูใหม่ๆหลากหลาย และอิ่มยากกกกกก 555555 เลยสั่งกันเยอะแบบนี้ค่ะ ดังนั้นถือว่าไม่แพงเลยค่ะถ้าเทียบกับการทานร้านอาหารวิวสูงสุดในไทย ปล.ราคามีปรับขึ้นแล้วแต่ปี (ในเว็บไซต์ราคายังมีการอัพเดทราคาใหม่นะคะ)


          สำหรับร้านนี้ #HappyNottiiMeal ขอให้ 5 ดาวเลยค่ะ ทั้งอาหารที่อร่อย แปลกใหม่ ไม่ซ้ำกับร้านไหนที่ลอนดอน มีความโดดเด่นด้านเมนู และที่สำคัญวิวสวยมาก ถ่ายรูปสวย น้อตเลยขอให้ 5 ดาวเลยค่ะ ไม่มีที่ติ แถมพนักงานดูแลดีมากอีกด้วย ไปกี่ครั้งก็ไม่เคยผิดหวังเลยค่ะ 